open-index/open-wikipedia-markdown huggingface dataset:
Karla og Jonas

***Karla og Jonas*** er en dansk barnefilm fra 2010, med regi av Charlotte Sachs Bostrup etter et manus av Iben Gylling.

Filmen er basert på Renée Toft Simonsens bok med samme navn, og er den tredje i rekken om Karla, etter *[[Karlas kabale]]* fra 2007 og *[[Karla og Katrine]]* fra 2010.

## Handling
Karla møter Jonas i løpet av en sommerferie ved en innsjø. Hun klarer ikke å slutte å tenke på ham og kysset deres, så hun tar kontakt med ham. Hun finner på en historie om at hun skal skrive en oppgave for skolen hun studerer ved, om barn som bor på barnehjem, som er nettopp der Jonas bor.

## Skuespillere
* Elena Arndt-Jensen som Karla
* Joshua Berman som Jonas
* Ellen Hillingsø som Rikke
* Nicolaj Kopernikus som Leif
* Nanna Koppel som Katrine
* Nikolaj Støvring Hansen som Mads Morten
* Lasse Guldberg Kamper som Lillebror
* Nastja Arcel som Jette
* Mira Wanting som Nanna
* Stephanie Leon som Cille
* Esben Pretzmann som Patrik
* Anders Juul som Micky
* Peter Oliver Hansen som Mikkel
* Helle Hertz som Farmor

## Referanser


## Eksterne lenker
*
Videregående skoler i Møre og Romsdal

**Videregående skoler i Møre og Romsdal** er en oversikt over videregående skoler i Møre og Romsdal fylke.

## Liste over videregående skoler
Skoler med elevtall og utdanningsprogrammer per høsten 2022:

## Referanser
Kviefoss kraftverk

**Kviefoss kraftverk** var et vannkraftverk i tidligere Eid kommune i Vestland.

Kviafossen ligger i Eidselva ved utløpet av Hornindalsvatnet. Kviefoss kraftverk ble satt i drift i desember 1915 av Eid kommune.

Det er installert to francisturbiner med samlet effekt 360 kW. Fallhøyde er 10 meter.
  
Den ene generatoren havarerte tidlig på 60-tallet. Krafverket ble så nedlagt i 1967. Dam, rørgate og bygning er beholdt.

SFE søkte i 2012 om konsesjon for å gjenoppbygge kraftverket. Planlagt effekt var 0,99 MW og årlig produksjon 6 GWh. Planene ble avslått av hensyn til fisken i det vernede Hornindalsvassdraget.

## Kilder
* NVE/SFE: Kviafossen kraftverk konsesjonsøknad
* NVE: Utbygd vannkraft i Norge 1946
Koalisering (informatikk)

Innen informatikk er **koalisering** en type minnehåndtering hvor to nærliggende frie minneblokker i dataminnet slås sammen. Koalescering kan gjøres så snart blokker er frigjorte, eller kan utsettes til et senere tidspunkt (kjent som utsatt koalescering), eller kan ikke gjøres i det hele tatt.

## Motivasjon
Når en program ikke lenger trenger visse blokker med minne kan disse blokkene frigis fra minnet. Uten koalescering forblir disse minneblokkene skilt fra hverandre i sin opprinnelige forespurte størrelse selv om de fyisisk ligger ved siden av hverandre. Dersom en påfølgende forespørsel om minne spesifiserer en minnestørrelse som ikke kan oppfylles med et helt tall av disse frigjorte blokkene (med potensielt ulike størrelser) kan ikke disse naboblokkene med frigjort minne tildeles for denne forespørselen. Coalescing avhjelper dette problemet ved å gjøre naboblokkene med frigjort minne sammenhengende uten grenser slik at deler eller hele av dette minneområdet kan tildeles forespørselen. 

## Bruksområder
Koalesering er en av flere teknikker som kan brukes for å redusere ekstern fragmentering, men er ikke helt effektiv.

Koalescens og relaterte teknikker som haugkomprimering (engelsk: *heap compaction*) kan brukes i søppeltømming.

## Se også
* Timerkoalisering
Timerkoalisering

I datamaskiner er **timerkoalisering** (engelsk: *timer coalescing*) en energisparende teknikk som reduserer hovedprosessorens strømforbruk ved å redusere presisjonen til tidtakere for programvarer brukt for synkronisering av prosessoppvåkninger, og slik minimerer antall ganger prosessoren blir tvunget til å utføre den relativt energikrevende operasjonen med å gå inn og ut tomgangstilstand (*idle*).

## Implementeringer av timer coalescing
* Linuxkjernen fikk støtte til utsatt tidtaking i 2.6.22, og styrbar "timer slack" for tråder i 2.6.28 hvilket tillater timerkoalescing.
* I Microsoft Windows har timerkoalescing vært en funksjon siden Windows 7.
* Apple sin XNU-kernelbaserte OS X fikk støtte fra og med OS X Mavericks.
* FreeBSD har støttet timerkoalisering siden september 2010.

## Se også
* Advanced Configuration and Power Interface
* Interrupt coalescing

## Referanser
Eglon (Kanaan)

**Eglon** (hebraisk: עֶגְלוֹן) var en kanaanittisk bystat nevnt i Den hebraiske Bibel. Ifølge Josvas bok sluttet kong Debir av Eglonseg til en konføderasjon mot  Gibeon da den byen inngik fred med Israel. De fem konger involvert ble slått ihjel, og Eglon ble senere erobret og dets innbyggere dømt til ødeleggelse. Byen ble deretter del av Juda stammes territorier, skjønt den ikke nevnes flere ganger utover i Josvas bok.

Ifølge K. van Bekkum er Eglons beliggenhet ukjent, men en plausibel kandidat er Tel 'Eton.

## Tel 'Eton
**Tel 'Eton** (תל עיטון) er et arkeologisk funnsted utgravd av Bar Ilan University, under ledelse av Avraham Faust. At det dreirer seg om oldtidens Eglon er ganske sannsynlig. I det 10. århundre f.Kr. var det store forandringer på dette sted, og noen av strukturene bygd her var ved hjelp av ** ashlar** Forut for disse funnene var mangelen av ashlarkonstruksion i denne perioden i regione Juda et «ofte sitert bevis mot den historiske plausibilitet av noe kongedømme sentrert i Juda».

## Referanser
VM i freestyle og snøbrett 2023 - Freestyle slopestyle menn

**Freestyle slopestyle for menn under [[VM i freestyle og snøbrett 2023]]** ble arrangert 26 og 28 februar.
## Resultater
### Kvalifisering

Det ble arrengert 2 grupper hvor de 8 beste fra hver gruppe gikk videre til finalen. Man kjørte 2 omganger og beste enkeltresultat ble tellende.

#### Gruppe 1

#### Gruppe 2

 
### Finale
Man kjørte 2 omganger og beste enkeltresultat ble tellende.

## Eksterne lenker
* Offisiell resultatliste kvalifisering gruppe 1
* Offisiell resultatliste kvalifisering gruppe 2
* Offisiell resultatliste Finale
Interobservatørsamsvar

**Interobservatørsamsvar** eller **samsvar mellom observatører** engelsk *inter-rater reliability*, betegner i statistikk et mål på hvorvidt ulike observatører kommer frem til samme resultat fra en manuelt utført vurdering. *Interobservatørvariabilitet* angir tilsvarende varians blant vurderingene. *Intraobservatørsamsvar* betegner grad av samsvar blant målinger utført om igjen av samme person.

Interobservatørsamsvar brukes blant annet klinisk, der medisinsk personell kan vurdere f.eks. et bilde fra en ultralyd eller røntgen på ulike måter.

## Matematisk beregning
Samsvaret kan beregnes prosentvis, som antall like observasjoner delt på antall observasjoner. Et alternativt mål, introdusert av Jacob Cohen i 1960, kalt *[[Cochens kappa|Cohens kappa]]* eller bare *kappa*, tar bedre hensyn til grad av usikkerhet knyttet til hver observasjon, angitt ved *forventet enighet*. Dette målet settes i intervallet [-1, 1], der -1 tilsvarer at alle observasjoner er motsatte av hverandre (omvendt korrelasjon), 0 ingen samsvar, og 1 tilsvarer at det er fullstendig enighet. Matematisk beregnes Cohens kappa ved formelen

:\kappa =\frac{Pr(a) - Pr(e)}{1 - Pr(e)}

der Pr(a) angir antall like observasjoner og Pr(e) angir forventet enighet (chance agreement).

## Referanser


## Eksterne lenker
*
Charlotte Sachs Bostrup

**Charlotte Sachs Bostrup** (født 3. oktober 1963) er en dansk skuespiller og filmregissør.

Hun har regissert en rekke filmer. I 2019 ble hennes da nyeste film tilgjengelig på strømmetjenesten HBO Max.

## Filmografi

### Regi (utvalg)

* 2001: *Kærlighed ved Første Hik 2 – Anja & Viktor* (romantisk komedie)
* 2003: *Askepop - the movie* (filmmusikal)
* 2003: *Kærlighed ved Første Hik 3 – Anja efter Viktor* (romantisk komedie)
* 2004: *Familien Gregersen* (drama)
* 2005: *Veninder* (drama)
* 2007: *[[Karlas kabale]]* (barnefilm)
* 2009: *[[Karla og Katrine]]* (barnefilm)
* 2010: *[[Karla og Jonas]]* (barnefilm)
* 2014: *Kartellet* (drama)
* 2017: *Mercur* (TV-serie) – regi på seks episoder (av ti)
* 2019: *Mødregruppen* (komedie)
* 2019: *Mellem os* (TV-serie) – regi på fire episoder (av åtte)
* 2020: *Revy på afstand* (TV-serie)

## Familie
Charlotte Sachs Bostrup er datter av journalistene Jette Sachs og Steen Bostrup.

## Referanser


## Eksterne lenker
*
Ski-VM 2023 – Hopp stor bakke kvinner kvalifisering

**Kvalifisering Hopp stor bakke kvinner** under Ski-VM 2023 ble arrangert 28. februar 2023. De 40 beste kvalifiserte seg for å kunne starte i selve rennet 29. februar.
.

## Resultater
Kvalifiseringen startet kl. 18:30.

## Referanser


## Eksterne lenker
* Offisiell resultatliste
Maria Hovmark

**Maria Hovmark** (født 1999) er en dansk fotballspiller som fra januar 2024 er klubbløs.

## Karriere
Hovmark spilte ungdomsfotball for Brøndby fra 2012, og tok etter hvert steget opp på førstelaget. Hun debuterte i Elitedivisionen med scoring som 16-åring i mars 2016. I juli 2018 røk hun korsbåndet, og var ute av spill i over et år. 
 
I januar 2020 signerte hun en toårskontrakt med den svenske klubben Djurgårdens IF. Etter kun en måned i klubben røk hun korsbåndet for andre gang i karrieren. Hun rakk ikke å komme tilbake på banen før kontrakten gikk ut etter 2021-sesongen. I januar 2022 vendte hun tilbake til Danmark og signerte for Sundby Boldklub.
 
I februar 2023 signerte hun for Avaldsnes i Toppserien.
 
Hovmark har landskamper for flere danske aldersbestemte landslag.

## Referanser


## Eksterne lenker

*
Natalia Gavrilița

**Natalia Gavrilița** (født 1977) er en moldovsk økonom og politiker som var Moldovas statsminister fra 6. august 2021 til 16. februar 2023. Hun gikk av etter at hennes forslag til reformpakke ble nedstemt i parlamentet.

## Liv og virke
### Bakgrunn
Natalia Gavrilițas bestefar, Trifon Catrinescu, kjempet i den røde armé under Andre verdenskrig, og ble dekorert for sin innsats med Medaljen for seier over Tyskland.

Fra 1995 til 2000 studerte Gavrilița ved Moldovas statsuniversitet og hun har bachelor i internasjonal rett derfra. Hun har også mastergrad i folkerett fra Harvard University.

### Karriere
Fra 2007 var hun ansatt i finansdepartementet i ulike stillinger. Mellom 2013 og 2015 var hun statssekretær i utdanningsdepartementet da Maia Sandu var statsråd. Hun var også direktør for Verdensbankens utdanningsreformprogram. Fra 2015 til 2019 var hun direktør i det britiske Global Innovation Fund. 

### Finansminister
Hun var finansminister fra juni til november 2019 i regjeringen til daværende statsminister Maia Sandu.

Da Maia Sandu tiltrådte som president i desember 2020 trakk den daværende statsminister Ion Chicu seg og nektet å sitte som leder av et forretningsministerium fram til en ny statsminister var utnevnt. Diplomaten og politikeren Aureliu Ciocoi ble utnevnt til fungerende statsminister inntil parlamentet hadde godkjent en ny statsminister. 
### Statsminister
Gavrilița hadde blitt foreslått som statsminister av president Maia Sandu i februar 2021,  men hennes kandidatur ble avvist av Moldovas sosialistparti og den populistiske Sosio-politiske Bevegelse (SOR). Sandu foreslo henne på nytt i august 2021 etter at det hadde vært parlamentsvalg. Hun og regjeringen ble da godkjent av parlamentet og hun tiltrådte 6. august.

Ved parlamentsvalget i Moldova i 2021 ble Gavrilița innvalgt for det liberalistiske sentrum-høyrepartiet Partiet for aksjon og solidaritet (PAS). Ved valget fikk det liberale og pro-europeiske Partidul Acțiune și Solidaritate (PAS) rent flertall med 63 av 101 seter i parlamentet. Både Maia Sandu og Natalia Gavrilita tilhører dette partiet, og Gavrilita ble valgt til statsminister etter at hun også fikk sete i parlamentet. Utnevnelsen til statsminister skjedde 6. august 2021.

Gavrilița er tilhenger av at Moldova søker medlemskap i EU, men er imot medlemskap i NATO.

Gavrilița er gift. I tillegg til rumensk snakker hun også flytende russisk, engelsk, fransk og spansk.

## Referanser


## Eksterne lenker
*
Proeces

***Proeces*** er en slekt av biller i familien snutebiller (Curculionidae). De lever i død ved.

## Utseende
Små, lange og tynne, sylindriske, rødbrunlige snutebiller.

## Levevis
Billene lever i død ved av ulike treslag. Noen arter kan også forekomme i bygningstømmer, men dette er da infisert av sopp. 

## Utbredelse
Slekten er utbredt i Karibia, og på øyer i Indiahavet (Réunion), også på Kanariøyene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[vedsnutebiller]], Cossoninae** Schönherr, 1825
******* Stammen **[[Proecini]]** Voss, 1956
******** Slekten ***Proeces*** Schönherr, 1838 - 18 arter:
********* *[[Proeces anthracinus]]* Richard, 1957
********* *[[Proeces bebourensis]]* Richard, 1957
********* *[[Proeces cavirostris]]* Richard, 1978
********* *[[Proeces comoriensis]]* Richard, 1958
********* *[[Proeces compressicollis]]* Champion, 1914
********* *[[Proeces depressus]]* (Wollaston, 1873)
********* *[[Proeces dissimilis]]* Hustache, 1956
********* *[[Proeces etiennei]]* (Richard, 1977)
********* *[[Proeces filum]]* Fairmaire, 1849
********* *[[Proeces flavicornis]]* Voss, 1934
********* *[[Proeces hesperidum]]* Osella, 1986
********* *[[Proeces hovanus]]* Hustache, 1933
********* †*[[Proeces longirostrum]]* Davis & Engel, 2007
********* *[[Proeces macer]]* Boheman, 1838
********* *[[Proeces nigrifrons]]* Boheman, 1838
********* *[[Proeces pandani]]* Richard, 1958
********* *[[Proeces pointeli]]* (Richard, 1977)
********* *[[Proeces praeustum]]* Marshall, 1931
********* *[[Proeces rugosipennis]]* Richard, 1961

## Referanser




## Eksterne lenker

*
Aedemonus

***Aedemonus*** er en slekt av snutebiller (Curculionidae) som lever på busker og trær. De er små, korte og høyr hvelvede, og kroppen er dekket av skjell i ulike farger, noen av disse er som oftest oppstående og hårlignende og gir billene et "bustete" utseende. Snuten er lang, men den holdes vanligvis bakoverbøyd slik at den ikke er synlig ovenfra. Navnet *Cryptorhynchus* betyr "skjult snute".

## Utseende
Små (gjerne 2 – 6&nbsp;mm), korte, høyt hvelvede biller, gjerne brunlige og matte med mønster dannet av lyse skjell. Kroppen er vanligvis helt dekket av skjell, noen av dem gjerne oppstående og hårlignende. **Hodet** er temmelig lite, fasettøynene er forholdsvis store og flate. Snuten er middels lang og tynn og holdes vanligvis bakoverbøyd slik at den ikke er synlig ovenfra. Den kan foldes inn i en fure mellom framhoftene som ender i en kopplignende grop på mellombrystet (*mesosternum*). Antennene er festet rundt midten av snuten. **Brystskjoldet** (pronotum) er bredere enn langt, men tydelig smalere enn dekkvingene. Sidene er avrundede. Det har ofte markerte knøler på sidene. **Dekkvingene** er ovale hos de fleste, men parallellsidige hos noen av de større artene. De har mer eller mindre markerte skuldre og ofte rekker av oppstående skjell. **Beina** er kraftige og forholdsvis lange, lårene er vanligvis utannede, men kan ha en tann på undersiden. Leggene (*tibiae*) ender i en krok (*uncus*). Føttene er nokså korte og kan foldes tilbake mot leggen.

## Levevis
Tresnutebillene lever på ulike slags busker og trær, der de voksne billene gjerne gnager på bladene. De er sjelden spesielt tallrike og er ikke regnet som skadedyr.

## Utbredelse
Slekten er utbredt i Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[tresnutebiller]], [[Cryptorhynchinae]]** Schönherr, 1825
******* Stammen **[[Aedemonini]]** Faust, 1898
******** Slekten ***Aedemonus*** Schönherr, 1837
********* *[[Aedemonus eminentepunctatus]]* Boheman, 1837
********* *[[Aedemonus erichsoni]]* Boheman, 1837

## Referanser




## Eksterne lenker

*
Ida Andrea Breigan

**Ida Andrea Breigan** (født 2004) er en norsk friidrettsutøver og norsk rekordholder i lengdehopp innendørs med 6,58 meter. Breigan representerer IK Tjalve, og tidligere Fredrikstad IF.

Hun vant fire NM-gull i lengde og stafett i perioden 2023–2025. Breigan er datter av Bo Breigan, en av Norges beste 800 meterløpere gjennom tidene, og Mimi Storm-Hansen, norsk mester i høydehopp.

## Idrettskarriere
;2019
Hun vant 100 meter, 200 meter og lengde under UM innendørs 2019.
Under NM i stafetter 2019 deltok hun på Fredrikstad IFs stafettlag på 4x100 meter, som vant NM-gull.

;2020
Hun vant 200 meter og lengde under UM innendørs 2020.
Under NM i friidrett innendørs 2020 var hun med på Fredrikstad IFs stafettlag som vant sølv på 4x200 meter stafett.
Hun deltok i J16-klassen i Ungdomsmesterskapet i friidrett 2020, der hun vant gull på 100 meter, 200 meter og lengde. Hun vant også bronse på 1000 meter stafett.
Under NM i friidrett 2020 deltok hun på 200 meter, der hun ble slått ut i semifinalen med ett hundredels margin.
Hun var også med på å vinne bronse på 1000 meter stafett.

;2022
Under NM i friidrett innendørs 2022 fikk hun et nytt stafettsølv med Fredrikstad IFs stafettlag på 4x200 meter stafett.
Hun deltok i Nordisk juniormesterskap i friidrett 2022 der hun kom på 5.-plass på 200 meter. Hun var også med på Norges lag som vant 4x400 meter stafett.

;2023
Hun deltok i NM i friidrett innendørs 2023, hvor hun vant gull i lengde. Hun vant et nytt stafettsølv med Fredrikstad IFs stafettlag på 4x200 meter stafett. Høsten 2023 flyttet Breigan til San Antonio i Texas for å studere ved University of Texas at San Antonio og delta i universitetes friidrettslag. Hun fikk der tidligere sølvvinner fra VM, Kareem Streete-Thompson, som trener.

;2024
Breigan åpnet innendørssesongen i januar med 6,47 i lengde. Det var ny norsk U-23-rekord. 10. februar hoppet hun 6,52 og forbedret Berit Berthelsen sin 57 år gamle norske innendørsrekord fra 1967 med en centimeter. 28. februar la hun på til 6,58 meter. Av norske hoppere er det kun utendørs rekordholder, Margrethe Renstrøm, som har hoppet lenger. Etter hoppet fikk Breigan utmerkelsen «Freshman of the Year» fra universitetet. Hun ble nummer åtte i lengdehopp under NCAA-mesterskapet i friidrett 2024.

;2025
Under NCAA-mesterskapet innendørs i 2025 ble hun nummer 10 i lengdehopp. Utendørs satte hun ny personlig rekords i lengdehopp under Lillehammerlekene, med 6,65 meter, med 1,1 m/s medvind. Hun representerte Norge under Lag-EM i friidrett 2025, der Norge deltok i andredivisjon (nivå 3), og hun ble der nummer to i lengdehopp. I juli fikk hun bronse i lengdehopp under U23-EM i friidrett 2025 i Bergen. 

## Medaljer i norske seniormesterskap

## Referanser




## Eksterne lenker
* 
*  Ida Andrea Breigan – Norges Friidrettsforbund
Dorin Recean

**Dorin Recean** (født 17. mars 1974) er en moldovsk økonom og politiker som har vært Moldovas statsminister siden 16. februar 2023. Han var innenriksminister i Moldova fra juli 2012 til februar 2015, som den første ikke-militære personen i dette embetet.

## Utdannelse
Recean har en bachelorgrad i internasjonal bedriftsledelse fra Academy of Economic Studies of Moldova og mastergrad i bedriftsadministrasjon fra Newport International University i 2000.

## Politisk karriere
I januar 2010 ble Recean utnevnt til viseminister for informasjons- og kommunikasjonsteknologi (IKT), hvor han var ansvarlig for å implementere nye sikre dokumenter, inkludert det biometriske passet, som en del av handlingsplanen for visumliberalisering. Han var medlem av regjeringens arbeidsgruppe for visumliberalisering overfor EU.

I juli 2012 ble han utnevnt til innenriksminister i regjeringen til Vlad Filat og avløste den tidligere ministeren Alexei Roibu. 31. mai 2013 ble Recean på nytt utnevnt til innenriksminister i regjeringen til Iurie Leancă.

Umiddelbart etter valget i november 2014 annonserte Recean at han ønsket å trekke seg til fordel for å jobbe i privat sektor.

I februar 2023 utpekte president Maia Sandu ham til ny statsminister, som følge av at Natalia Gavrilita trakk seg fra statsministerposten etter at hennes forslag til reformpakke ble nedstemt i parlamentet. Han tiltrådte som statsminister den 16. februar 2023.

## Politisk syn
Recean støtter moldovsk medlemskap i EU og ønsker å knytte sterke bånd til vesten. Etter utnevnelsen til statsminister framholdt han tre mål for sin regjering: orden og lovlydighet, et bedre liv og en bedre økonomi, og fred og stabilitet. Han uttalte videre at regjeringen ville fortsette sitt strategiske arbeid for at Moldova skal bli EU-medlem.

## Familie
Recean er gift og har to barn.

## Referanser
Vestfold Orgelbygg

**Vestfold Orgelbygg** var et orgelbyggeri i Sandefjord som mellom 1966 og 1969 produserte 14 orgler. Firmaet ble etablert av Einar Gulbrandsen. Orgelet til Hem kirke i Lardal var det første, og orgelet til Sandar kirke det største.

## Referanser
Gazette

::**''Gazette** har også andre betydninger.*

En *'gazette** eller **gazzette*' er i egentlig forstand en meldingspublikasjon, gjerne utgitt av en stat som dens offentlige [[lysningsblad]] (meldingsblad), som det medium hvorved beslutninger, utnevnelser, [[tinglysning]]er og videre gjøres vitterlig. Ordet ble først benyttet i denne betydning i 1700 med en [[The London Gazette|gazette som først ble utgitt i Oxford]]. 

Ordet er også blitt tatt i bruk som navn for aviser i flere land i mer alminnelig forstand. Vanlige aviser der *gazzette* (fransk form) inngår i navnet på aviser for eksempel i fransk-, engelsk- og russisktalende land. 

Det franske ordet *gazette*, kommer fra [[italiensk]] *gazeta*, som var en [[republikken Venezia|venetiansk]] småmynt. Ordet begynte å bli synonymt med nyhetsblader (tidlige aviser) i Venezia ettersom en typisk avis kostet nettopp en *gazeta'' - etter midten av 1500-tallet ble det visstnok til og med navnet på en av byens aviser, «Gazeta de le novite».

## Referanser
Cha cha cha (Käärijä-sang)

«**Cha cha cha**» er en sang fra 2023 med den finske rapperen Käärijä. Sangen vant den finske sangkonkurransen Uuden Musiikin Kilpailu 2023 og var Finlands bidrag til Eurovision Song Contest 2023 i Liverpool i Storbritannia. Der endte den på andreplass, Finlands nest beste resultat siden debuten i 1961.

## Om sangen
Låten er skrevet av rapperen selv (Jere Pöyhönen) sammen med Johannes Naukkarinen, Aleksi Nurmi og Jukka Sorsa. Käärijä beskriver låten som en «hymne for å glemme hverdagen». Den har elementer av rap, elektropop og metalrock, og Käärijä sier sangen er inspirert av favorittbandet Rammstein.

Låten ble plukket ut som en av syv deltakere til *Uuden Musiikin Kilpailu 2023*, Finlands uttak til Eurovision Song Contest. I konkurransen opptrådte Käärijä i oppblåst, grønn bolero, bar mage og skinnbukser. Med på scenen hadde han fire cha-cha-cha-dansere i rosa dansedrakter.

I finalen 25. februar vant sangen en solid seier hos både de internasjonale juryene og seerne. Sangen fikk samlet 539 poeng – 387 poeng foran andreplassen, og den største seiersmarginen i konkurransens historie. Med seieren ble «Cha cha cha» Finlands bidrag til Eurovision Song Contest. På forhånd var sangen blant favorittene til å vinne konkurransen.

### Eurovision Song Contest
Finland var trukket til å delta i semifinale 1 av Eurovision Song Contest i Liverpool Arena tirsdag 9. mai 2023. Der vant «Cha cha cha» semifinalen og avanserte til finalen lørdag 13. mai. I finalen vant sangen telefonavstemningen klart, men endte på andreplass sammenlagt bak Sverige og Loreens «Tattoo». Andreplassen er Finlands nest beste plassering, etter seieren i 2006. 

## Listeplasseringer

## Referanser


## Eksterne lenker

*
Defter

En ***defter*** (flertall: *defterler*) var en type skatteregister og landmatrikkel i Det osmanske rike.

## Beskrivelse
Det kunne variere hva slagt informasjon som ble innhentet, men *tahrir defterleri* inneholdt typisk detaljer om landsbyer, bosteder, husholdsoverhoder (voksne menn og enker), ethnisitet/religion (ettersom dette kunne medføre skattemessige forpliktelser eller fritak)  og landbenyttelse.  En *defter-i hakâni* var et landregister som også ble brukt i beskatningsøyemed.

Registrene dokumenterer også de ikke skattepliktige askerî, og - direkte eller indirekte - migrasjoner mellom forskjellige deler av riket.

Hver by og landsby hadde en defter og som regel en skattefullmektige eller noen i en administrativ rolle som skulle avgjøre om informasjonen skulle nedtegnes. Dette var vanligvis en lærd mann som hadde konnsksap til statens regulativer. Det ble brukt en defter for å fastholde familieforhold som ekteskap og arv.

Disse nedtegnelser er av nytte også for historikere ettersom det her gis en mer nærgående innikt i og forståelse av landeierskap i de osmanske områder, og dermed nyttig i studiet av de osmanske borgeres dagligliv.

Noen av de osmanske embedsbærer emed ansvar for disse skatteregistrene var kjent som *[[defterdar]]er*.

## Daftarer i India
Registre av dette slag er kjent som *daftar*er også i det nordlige India, for eksempel *[[Peshwa]]'s daftar* i Pune.

## Uttrykkets bakgrunn
Uttrykket bygger på det freske *diphthera* (διφθέρα), som sikter til 'bearbeidet dyrehud, lær, pels', det vil videre innebære en bok med sider av geitepergament som ble brukt side om side med papyrus som skriveunderlag i antikkens Hellas; det ble overtat i arabisk som دفتر*:* daftar, i betydningen bokk. Ordet difteri, altså den smittsomme sykdommen forårsaket av *[[Corynebacterium diphtheriae]]* (Klebs-Loffler bacillus), har samme opphavet.
## Litteratur
* Klaus Kreiser: *Der Osmanische Staat*. (= Oldenbourg Grundriss der Geschichte, 30). München 2001 ISBN 3-486-53721-0. s.&nbsp;104–106.
* Ömer Lutfi Barkan: *Essai sur les données statistiques des registres de recensement dans l’empire ottoman aux XV. et XVI. siecles*. I: *Journal of the Economic and Social History of the Orient*. 1 (1958), s.&nbsp;9–36.

## Referanser
Alesha Dixon

**Alesha Anjanette Dixon** (født 1978) er en engelsk sanger, rapper, danser, tv-personlighet og skribent. Hun slo gjennom med gruppen Mis-Teeq på begynnelsen av 2000-tallet og har siden vært progamleder og dommer i en rekke tv-show og konkurranser. I 2023 var hun programleder i Eurovision Song Contest fra Liverpool.

## Bakgrunn
Dixon fikk oppmeksomhet i Storbritannia tidlig i 2000-årene som medlem av R&B- og hiphopgruppen Mis-Teeq. Bandet ble oppløst i 2005, og Dixon startet da en solokarriere med platekontrakt med Polydor Records. Hun spilte inn debutalbumet, *Fired Up* i 2006, og slapp debutsingelen «Lipstick», etterfulgt av «Knockdown». Parallelt med disse utgivelsene sang populariteten, og hun mistet etter hvert kontrakten med Polydor.

I 2007 vant Dixon den femte sesongen av dansekonkurransen *[[Strictly Come Dancing]]* på  BBC One. Deltakelsen førte til et musikalsk comeback, og hun fikk kontrakt med Asylum Records. I 2008 ga hun ut sitt andre album, *The Alesha Show,* som ble sertifisert med platinastatus i Storbritannia og inneholdt de suksessrike singlene «The Boy Does Nothing» og «Breathe Show» – der sistnevnte skaffet henne sin høyeste Brit Award-nominasjon.

I 2009 ble Dixon dommer på sesong syv av *Strictly Come Dancing,* og det påfølgende året kom tredjealbumet *The Entertainer.* I 2012, kort tid etter dommerjobben i sesong ni av *Strictly Come Dancing*, startet Dixon som dommer på ITVs talentkonkurranse *[[Britain's Got Talent]]*. Hennes fjerde album, *Do It for Love*, ble utgitt i 2015.

I 2020 var Dixon dommer på *[[America’s Got Talent|America's Got Talent: The Champions]],* og i 2021 var hun dommer på *Walk the Line*. I 2022 var hun dommer på sesong 10 av *[[Australia's Got Talent]]*.

Som tv-programleder har hun ledet show som *Alesha's Street Dance Stars* (2010), *Your Face Sounds Familiar* (2013), *Text Santa* (2014–2015), *Dance Dance Dance* (2017), *The Greatest Dancer* (2019–2020) og *Comic Relief* (2019–2022). I 2023 er hun en av programlederne for Eurovision Song Contest fra Liverpool.

Hun har også skrevet en barnebok-serie kalt *Lightning Girl*.

## Referanser


## Eksterne lenker
* 
*
Chuck Leo

**Charles Leo** (født 29. august 1934 i Niagara Falls i New York, død 7. oktober 2010 i Rochester i New York) var en offensive lineman i amerikansk fotball som spilte for American Football Leagues Boston Patriots fra 1960 til 1962 og AFLs Buffalo Bills i 1963. Han ble utnevnt AFL All-Star i 1961.

Han deltok på treningsleiren etter å ha blitt signert som en free agent av Boston Patriots i 1960. Hovedtrener Lou Saban valgte å beholde ham og brukte ham som en guard. Som nykommer ble han utnevnt til All-Pro andrelag, og året etter ble han inkludert på førstelag. I 1962 spilte han kun fire kamper før han revnet hamstringen sin i en ulykke av banen. Han nådde aldri tilbake til sitt tidligere talentnivå, og ble kuttet av laget. I 1963 inviterte Saban ham til å spille for et annet lag, Buffalo Bills. Selv om de to kom godt overens endte Saban med å kutte ham før sesongstart.

Etter spillerkarrieren solgte Leo utstyr for bygningsarbeid i New York i 35 år.

## Se også
* Liste over spillere i American Football League

## Referanser


## Eksterne lenker
*Charley Leos samlekort
Klem

En **klem** er et kjærtegn som innebærer å klemme kinnet sitt inntil en annens. Det involverer gjerne også at en holder rundt hverandre med armene. Fenomenet er universalt blant menneskelige kulturer, men varierer i hyppighet.

Klemming er beroligende og stressreduserende, og er derfor også forbundet med god psykisk og fysisk helse.

## Referanser


## Eksterne lenker
*
Corynephorus

***Corynephorus*** er en gruppe av snutebiller (Curculionidae) som lever på busker og trær. De er små, korte og høyr hvelvede, og kroppen er dekket av skjell i ulike farger, noen av disse er som oftest oppstående og hårlignende og gir billene et "bustete" utseende. Snuten er lang, men den holdes vanligvis bakoverbøyd slik at den ikke er synlig ovenfra. Navnet *Cryptorhynchus* betyr "skjult snute".

## Utseende
Små (gjerne 2 – 6 mm), korte, høyt hvelvede biller, gjerne brunlige og matte med mønster dannet av lyse skjell. De mangler fasettøyne og er blinde. Kroppen er vanligvis helt dekket av skjell, noen av dem gjerne oppstående og hårlignende. **Hodet** er temmelig lite, fasettøynene er forholdsvis store og flate. Snuten er middels lang og tynn og holdes vanligvis bakoverbøyd slik at den ikke er synlig ovenfra. Den kan foldes inn i en fure mellom framhoftene som ender i en kopplignende grop på mellombrystet (*mesosternum*). Antennene er festet rundt midten av snuten. **Brystskjoldet** (pronotum) er bredere enn langt, men tydelig smalere enn dekkvingene. Sidene er avrundede. Det har ofte markerte knøler på sidene. **Dekkvingene** er ovale hos de fleste, men parallellsidige hos noen av de større artene. De har mer eller mindre markerte skuldre og ofte rekker av oppstående skjell. **Beina** er kraftige og forholdsvis lange, lårene er vanligvis utannede, men kan ha en tann på undersiden. Leggene (*tibiae*) ender i en krok (*uncus*). Føttene er nokså korte og kan foldes tilbake mot leggen. 

## Levevis

## Utbredelse

## Systematisk inndeling
Navnet *Corynephorus* blir også brukt på en slekt av gress, men begge navnene er gyldige siden nomenklatur-kodene for botanikk og zoologi er uavhengige av hverandre.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[tresnutebiller]], [[Cryptorhynchinae]]** Schönherr, 1825
******* Stammen **[[Sophrorhinini]]** Lacordaire, 1866
******** Slekten ***Corynephorus*** Schönherr, 1837 - 2 arter
********* *[[Corynephorus joculatorius]]* Boheman, 1837
********* *[[Corynephorus v-nigrum]]* Boheman, 1837

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker

*
Walt Livingston

**Walter Livingston** (født 12. september 1934 i Ravenna i Ohio) er en tidligere amerikansk fotballspiller for Boston Patriots. I college spilte han for Heidelberg University.

## Referanser
SEKI-modellen av kunnskapsforvandling

**SEKI-modellen av kunnskapsforvandling** ser på kunnskapsbygging i virksomheter som en spiral hvor kunnskapen vokser utover ved at fire typer aktiviteter stadig gjentas:
* *[[Sosialisering|Sosialisering («S»)]]* innebærer overføring av *stille* og *internalisert kunnskap* ved at personer som jobber tett sammen gjør felles erfaringer.
* *Eksternalisering («E»)* innebærer at stille kunnskap innkodes til *eksternalisert kunnskap* representert som informasjon.
* *Kombinering («K»)* innebærer å skape *ny eksternalisert kunnskap* ved hjelp av ulike eksternaliserte kunnskapskilder, f eks ved å samarbeide om å bygge prototyper.
* *Internalisering («I»)* avkoder eksternalisert kunnskap til *internalisert (personlig) kunnskap* i en praktisk sammenheng (*[[Læring|«læring-ved-å-gjøre»]]*).

## Se også
* I-Space, rammeverk som relaterer kunnskap sin grad av struktur til hvordan den sprer seg
* Taus kunnskap
* Eksplisitt kunnskap

## Referanser
Kharas

**Kharas** (arabisk خاراس) er en by sør på Vestbredden, 12 kilometer nordvest for Hebron, i Hebron guvernement.

Ifølge Palestinsk statistisk sentralbyrå hadde byen et folketall på 6&nbsp;665 innbyggere i 2007.  Den ligger ved den nordlige munningen til Wadi ’Araba, nær ruinene av 'Elah. I nærheten ligger byene Nuba og Beit Ula i sør, Surif i nord og Halhul i øst.  

## Referanser


## Eksterne lenker
* Velkommen til Kharas
Terebintedalen

**Terebintedalen** eller **Elahdalen** er et dalføre i Israel, sørvest for Jerusalem.

Dalen er kjent som stedet der israelitten David og filisteren Goliat ifølge Det gamle testamentes *[[Første Samuelsbok]]*, kapitel 17, kjempet mot hverandre.

## Eksterne lenker
* ''Turistattraksjon i Israel'' (engelsk)  
## Referanser
Reach Subsea

**Reach Subsea** er et norsk selskap som tilbyr tjenester innenfor subsea-segmentet. Selskapet har hovedkontor i Haugesund, med avdelinger i Oslo, Bergen, UK, Singapore, Houston og Trinidad. 

Selskapet spesialiserer seg på undervannskonstruksjon, installasjon og vedlikeholdstjenester ved bruk av fjernstyrte undervannsfarkoster (ROV) og andre avanserte teknologier. Reach Subsea leverer også tjenester innen geofysisk overvåkning, miljøovervåkning, engineering, survey, og prosjektledelse.
John Kitto

**John Kitto** (født 4. desember 1804 i Plymouth i England, død 25. november 1854 i Cannstatt i kongeriket Württemberg i Det tyske forbund) var en engelsk forfatter. 
## Liv og virke
Kitto vokste opp under vanskelige omstendigheter og mistet hørselen i sitt trettende år.

Han ble i 1825 ansatt ved et trykkeri og fikk anledning til å fortsette sine studier. Han viet seg deretter til forfatterskap innen de bibelske hjelpevitenskapers, særlig den bibelske topografis, område. 
## Verker
Kitto publiserte skriftene *The Pictorial Bible* (1838; 2. opplag 1855), *The Lost Senses* (1845), *Daily Bible Illustrations* (2 bind, 1849–1853).
* *Uncle Oliver's travels in Persia* (1838)
* *The Pictorial History of Palestine and The Holy Land including a Complete History of the Jews*  (1839–40)
:Vol. I. Biblical History.
:Vol. II. Biblical History, Continued. Natural History And Geography.
* *Palestine: the Physical Geography and Natural History of the Holy Land, Illustrated with Woodcuts* (1841)
* *The History of Palestine, From the Patriarchal Age to the Present Time* (Textbook 1843)
* *The Gallery of Scripture Engravings* (1843)
* *A Cyclopaedia of Biblical Literature* (appeared in two volumes in 1843–1845 and edited under his superintendence);
**The Lost Senses: Deafness And Blindness* (1845)
* *Ancient Jerusalem* (1846)
* *Modern Jerusalem* (1847)
* *The Olive, Vine and Palm* (1848)
* *The Court and People of Persia* (1848)
* *The Tabernacle and its Furniture* (1849)
* *Daily Bible Illustrations* (8 vols. 1849–1853)
* *The Bible history of the Holy Land* (1850)
* *Domestic Arrangements of the Orientals* (1853)
* *The Pictorial Bible* – *being the Old and New Testaments according to authorized versions. Illustrated with Steel Engravings and Woodcuts representing landscape scenes, and subjects of natural history, costume and antiquities with Original Notes by John Kitto, D.D., F.S.A.* – New edition, with additional notes, based on discoveries of recent travellers (4 volume set); London: W & R Chambers (1866)
## Referanser
Anette Pilmark

**Anette Pilmark** (1946–2004) var en dansk filmregissør og produsent. Hun laget flere TV-program og filmer for barn om fattige land. I ettertid er hun særlig kjent for TV-serien *[[Nana (TV-serie)|Nana]]* hvor hun hadde regien. Manuskriptet var av ektefellen Per Schultz.

## Filmografi (utvalg)
* 1980: *Jul og grønne skove*, julekalender på DR, produsent sammen med Mette Lage
* 1980: *Nana*
* 2002: *Plan B*, TV-serie på DR, basert på en historie av Anders Bodelsen, regi og manus 

## Referanser

 
 


## Eksterne lenker
*
25. serierunde i Premier League 2022/23

**25. runde i [[Premier League 2022/23]]** startet fredag 24. februar kl. 21:00 med oppgjøret mellom  og  på Craven Cottage i London og avsluttet torsdag 18. mai kl. 20:30 med det utsatte oppgjøret mellom  og  på St James’ Park i Newcastle upon Tyne. 

Kampene mellom &ndash; og &ndash; ble utsatt grunnet ligacup-finalen som ble spilt mellom Manchester United og Newcastle.

## Kampfakta





















## Referanser
Sthereus

***Sthereus*** er en slekt av snutebiller (Curculionidae) som lever på busker og trær. De er små, korte og høyr hvelvede, og kroppen er dekket av skjell i ulike farger, noen av disse er som oftest oppstående og hårlignende og gir billene et "bustete" utseende. Snuten er lang, men den holdes vanligvis bakoverbøyd slik at den ikke er synlig ovenfra. Navnet *Cryptorhynchus* betyr "skjult snute".

## Utseende
Små (gjerne 2 – 6 mm), korte, høyt hvelvede biller, gjerne brunlige og matte med mønster dannet av lyse skjell. De mangler fasettøyne og er blinde. Kroppen er vanligvis helt dekket av skjell, noen av dem gjerne oppstående og hårlignende. **Hodet** er temmelig lite, fasettøynene er forholdsvis store og flate. Snuten er middels lang og tynn og holdes vanligvis bakoverbøyd slik at den ikke er synlig ovenfra. Den kan foldes inn i en fure mellom framhoftene som ender i en kopplignende grop på mellombrystet (*mesosternum*). Antennene er festet rundt midten av snuten. **Brystskjoldet** (pronotum) er bredere enn langt, men tydelig smalere enn dekkvingene. Sidene er avrundede. Det har ofte markerte knøler på sidene. **Dekkvingene** er ovale hos de fleste, men parallellsidige hos noen av de større artene. De har mer eller mindre markerte skuldre og ofte rekker av oppstående skjell. **Beina** er kraftige og forholdsvis lange, lårene er vanligvis utannede, men kan ha en tann på undersiden. Leggene (*tibiae*) ender i en krok (*uncus*). Føttene er nokså korte og kan foldes tilbake mot leggen. 

## Levevis
Arten er knyttet til bartrær og kan finnes mellom nålestrø. I alle fall *S. ptinoides* kan finnes mellom rekved på strender.

## Utbredelse
Slekten er utbredt langs vestkysten av Nord-Amerika nordvestover til Aleutene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[tresnutebiller]], [[Cryptorhynchinae]]** Schönherr, 1825
******* Stammen **[[Sthereini]]** Hatch, 1971
******** Slekten ***Sthereus*** Motschulsky, 1845 
********* *[[Sthereus borealis]]* Motschulsky, 1845
********* *[[Sthereus fasciculatus]]* Motschulsky, 1845
********* *[[Sthereus horridus]]* (Mannerheim, 1852)
********* *[[Sthereus multituberculatus]]* Buchanan, 1936
********* *[[Sthereus ptinoides]]* (Germar, 1824)
********* *[[Sthereus quadrituberculatus]]* Motschulsky, 1845

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker

*
VM i freestyle og snøbrett 2023 - Freestyle slopestyle kvinner

**Freestyle slopestyle for menn under [[VM i freestyle og snøbrett 2023]]** ble arrangert 26 og 28 februar.
## Resultater
### Kvalifisering

Det ble kjørt 2 omganger og beste enkeltresultat ble tellende. De 12 beste gikk videre til finalen.

### Finale
Det ble kjørt 2 omganger og beste enkeltresultat ble tellende. De 12 beste gikk videre til finalen.

## Eksterne lenker
* Offisiell resultatliste kvalifisering
* Offisiell resultatliste Finale
Ski-VM 2023 – 15 kilometer fri teknikk menn

**15 kilometer fri teknikk menn** under **[[Ski-VM 2023]]** ble arrangert 1. mars 2023.

Regjerende verdensmester på 15 km fra 2021 var Hans Christer Holund fra Norge. 15 km i 2021 var i fri teknikk. 

## Resultater
Rennet startet klokka 12:30, og ble arrangert med intervallstart.

## Referanser
(I’ve Had) The Time of My Life

«**(I've Had) The Time of My Life**» er en sang fra 1987 med tekst av Franke Previte og musikk av John DeNicola og Donald Markowitz. Den ble spilt inn av Bill Medley og Jennifer Warnes som temasang for filmen *[[Dirty Dancing]]* fra samme år. Sangen har vunnet en rekke priser, inkludert en Oscar for beste sang, en Golden Globe-pris for «beste originalsang» og en Grammy-pris for beste popsang av en duo eller gruppe. I 2004 ble sangen rangert som nummer 86 på AFIs 100 Years...100 Songs-liste over tidenes største amerikanske filmsanger.

## Eksterne lenker
*
Ski-VM 2023 – Kombinert stor bakke/4 × 5 kilometer stafett menn

**Kombinert stor bakke/4 × 5 kilometer stafett** under Ski-VM 2023 ble arrangert 1. mars 2023.

## Resultater
### Skihopping
Hopprennet startet kl. 11:00.

### Langrenn
Langrennet startet kl. 15:00.

## Referanser
The Good Nurse

***The Good Nurse*** er en amerikansk dramafilm fra 2022, med Jessica Chastain og Eddie Redmayne i hovedrollene. Den er regissert av danske Tobias Lindholm. Filmen hadde premiere under Toronto internasjonale filmfestival den 11. september 2022, og hadde kino-premiere i USA den 19. oktober 2022.

## Handling
I 2003 er Amy Loughren en alenemor og sykepleier som jobber på intensivavdelingen ved Parkfield Memorial Hospital i New Jersey. Hun lider av kardiomyopati, noe det andre ved sykehuset ikke er klar over fordi hun er bekymret for å få sparken hvis kollegaene får vite om sykdommen hennes. Hun har heller ingen helse-forsikring, fordi hun ikke har jobbet lenge nok enda. Sykehuset rekrutterer den erfarne sykepleieren Charles Cullen for å jobbe nattevakter, og Amye og Charlie blir raskt gode venner. Men Charlie oppdager helse-tilstanden hennes, og samtykker empatisk til å holde dette hemmelig. Når en eldre pasient, Ana Martinez, som ble tatt hånd om av Amy og Charlie plutselig dør, blir politiet kontaktet.

Etterforskerne Danny Baldwin og Tim Braun dukker derfor opp for å undersøke situasjonen. Men sykehusets styre, ledet av Linda Garran, bagatelliserer imidlertid situasjonen veldig raskt. Baldwin er umiddelbart på vakt, og bemerker at de ikke rapporterte dødsfallet før syv uker etter at liket var kremert. Baldwin og Braun forsøker å kontakte sykehusene hvor Charlie hadde jobbet tidligere, men ingen av dem er villige til å samarbeide. Senere dør en annen pasient ved intensivavdelingen, Kelly Anderson, av et anfall og dør på uforklarlig vis.

Amy oppdager at insulin hadde blitt gitt til henne kvelden før dødsfallet. Hun blir mistenksom og kontakter en gammel venn, Lori, en annen sykepleier som tidligere jobbet sammen med Charlie ved et annet sykehus. Lori avslører at i løpet av Charlies tid ved det forrige sykehuset håndterte avdelingen han ble tildelt veldig mange plutselige dødsfall - og at flere av pasientene døde med for mye insulin i kroppen. Charlie får senere sparken fra Parkfield, på grunn av noen feil på CV-en hans når han søkte jobb ved Parkfield. I et forsøk på å lokke Charlie til å avsløre handlingene sine, planlegger Baldwin og Braun at Amy skal møte ham - i håp om å få ham til å tilså dødsfallene han var involvert i.

## Skuespillere
* Jessica Chastain som Amy Loughren. En alenemor og sykepleier
* Eddie Redmayne som Charles Cullen. En sykepleier og seriemorder
* Nnamdi Asomugha som Danny Baldwin. En detektiv som får i oppdrag å etterforske en rekke mord
* Noah Emmerich som Tim Braun. En annen detektiv, og Baldwins partner.
* Kim Dickens som Linda Garran. En tidligere sykepleier
* Malik Yoba som Sam Johnson. Sjefen til Tim Braun og Danny Baldwin.
* Maria Dizzia som Lori. En sykepleier, og venn av Amy.

## Eksterne lenker
*
When a Stranger Calls

***When a Stranger Calls*** er en amerikansk skrekkfilm fra 2006 regissert av Simon West, etter et manus skrevet av Jake Wade Wall. Hovedrollene spilles av Camilla Belle, Brian Geraghty, Katie Cassidy og Tessa Thompson. Filmen haddde premiere i februar 2006. Den er en nyinnspilling av filmen med samme navn fra 1979.

## Handling
En politimann går inn i et hus der tre barn og barnevakten deres nylig ble funnet døde. Alle fire hadde blitt brutalt drept av en ukjent inntrenger. I Colorado, 125 mil unna dette åstedet, er seksten år gamle Jill Johnson (spilt av Camilla Belle) på vei for å sitte barnevakt for barna i den velstående Mandrakis-familien. Når hun kommer frem, viser fru Mandrakis henne rundt og forteller henne at de har en hushjelp som heter Rosa. Like etter at ekteparet Mandrakis har forlatt huset, begynner Jill å motta oppringninger fra en ukjent person (stemmeskuespiller: Lance Henriksen) som for det meste ikke sier noe, og deretter legger på telefonen.

JIll tror først at det bare er noen av vennene hennes som tuller med henne. Hun ringer dem, men de nekter for at det er dem som står bak oppringningene. De to små barna hun skal passe, sover i andre etasje. Jills venninne Tiffany (spilt av Katie Cassidy) kommer innom, men i det hun forlater huset blir Tiffany overfalt av en person – filmen viser ikke noen detaljer om gjerningspersonen. Jill mottar deretter en ny, anonym oppringning; personen som ringer lar henne forstå at han holder øye med henne. Jill kontakter politiet, og de forteller henne at de kan spore disse anropene hvis hun klarer å holde den ukjente personen på linjen i minst seksti sekunder.

Samtidig som hun venter på at telefonen skal ringe igjen, legger Jill merke til en skygge som beveger seg ute i Mandrakis-familiens gjestehus. Hun tror at det kan være Mandrakis-ekteparets eldre sønn som er tilbake fra college, og hun går dit å undersøke. Men gjestehuset står tomt. Når telefonen hennes ringer igjen, kan politiet spore opp samtalen, og de forteller henne at samtalene kommer fra det samme huset hvor Jill befinner seg i. Forferdet oppdager Jill liket av Tiffany på badegulvet, og forsøker å flykte. Hun springer opp til de to barna i andre etasje, som forsøker å gjemme seg. Jill ser opp, og oppdager inntrengeren (spilt av Tommy Flanagan) på loftet. Jill og de to barna rømmer til drivhuset, hvor Jill oppdager liket av hushjelpen Rosa.

## Skuespillere
* Camilla Belle som Jill Johnson
* Tommy Flanagan som en fremmed
* Lance Henriksen som en fremmed (stemme)
* Katie Cassidy som Tiffany Madison
* Tessa Thompson som Scarlett
* Brian Geraghty som Bobby
* Clark Gregg som Ben Johnson
* Derek de Lint som dr. Mandrakis
* Kate Jennings Grant som Kelly Mandrakis
* David Denman som Burroughs, polititjenestemann
* Arthur Young as Will Mandrakis
* Madeline Carroll som Allison Mandrakis
* Steve Eastin som etterforsker Harv Hines
* John Bobek som Lewis, polititjenestemann

## Referanser


## Eksterne lenker
*